અમદાવાદ: શહેરની પ્રતિષ્ઠિત એવી રાજપથ ક્લબમાં અાગામી સપ્ટેમ્બરમાં 10 સભ્યોની ચૂંટણી જાહેર કરવામાં અાવી છે ત્યારે શહેરની મોખરાની એવી કર્ણાવતી ક્લબમાં અાગામી સપ્ટેમ્બર-2017થી ક્બલના એક તૃતીયાંશ બોર્ડ મેમ્બર્સ (સભ્યો)ને રોટેશન મુજબ દર વર્ષે નિવૃત્ત કરવાનો નિર્ણય કરાયો છે. જેના અંતર્ગત અાવતા વર્ષે સપ્ટેમ્બરમાં મુદત પૂરી થતાં સાત સભ્યની સાથે અન્ય ત્રણ સભ્યને નિવૃત્ત કરીને દર વર્ષે 10 સભ્યને નિવૃત્ત કરીને રોટેશન પદ્ધતિ મુજબ ચૂંટણી યોજવામાં અાવશે.